**Zmluva o dielo č. 1059/2019/OVP**

uzatvorená podľa ust. § 536 a nasl. zákona č. 513/1991 Zb. Obchodného zákonníka v znení neskorších predpisov v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej ako „**zmluva**” alebo „**Zmluva**“)

medzi nasledovnými zmluvnými stranami:

**Objednávateľ:**

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda Banskobystrického samosprávneho kraja

IČO: 37 828 100

DIČ: 2021627333

Bankové spojenie: Štátna pokladnica

Číslo účtu: SK92 8180 0000007000389679

Kontaktné osoby Objednávateľa:

Ing. Roman Ružica - riaditeľ odboru vnútornej prevádzky

e-mail: roman.ruzica@bbsk.sk

(ďalej ako „**Objednávateľ**“)

**a**

**Zhotoviteľ:**

Obchodné meno: **.................................**

Sídlo: .................................

Zastúpený: .................................

IČO: .................................

DIČ: .................................

Bankové spojenie: .................................

Číslo účtu: .................................

Zapísaný v ............. registri ...............................................

Kontaktné osoby Zhotoviteľa:

...................................................................

e-mail: ............................

(ďalej ako „**Zhotoviteľ**“

a spoločne s Objednávateľom ďalej ako „**zmluvné strany**“ alebo „**Zmluvné strany**“)

**ČLÁNOK 1 Úvodné ustanovenia**

* 1. Zmluvné strany uzatvárajú túto zmluvu za účelom zrealizovania diela s názvom: „***Aktualizácia elektronickej podateľne, dodávka a inštalácia integračnej platformy a legislatívna aktualizácia existujúcich formulárov elektronických aplikačných služieb***“ za účelom ich riadneho a funkčného prevádzkovania v rámci informačných systémov elektronických služieb Objednávateľa.
	2. Objednávateľ týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté a že mu nie sú známe žiadne okolnosti, ktoré by ovplyvnili jeho oprávnenosť.
	3. Zhotoviteľ týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté. Zmluvné strany súhlasne spoločne vyhlasujú, že všetky vyhlásenia a prílohy pripojené ako podklady pre uzatvorenie tejto zmluvy a doklady a údaje v nich obsiahnuté, ktoré tvoria súčasť tejto zmluvy sú pravdivé a zostávajú účinné pri podpise zmluvy v nezmenenej forme.
1. **Predmet zmluvy**
	1. Predmetom zmluvy je záväzok Zhotoviteľa podľa podmienok dohodnutých v tejto zmluve zhotoviť dielo v rozsahu uvedenom v súťažných podkladoch a bude prílohou č. 1 tejto zmluvy, (ďalej ako „**dielo**“ alebo „**Dielo**“), a takto riadne zhotovené dielo včas odovzdať Objednávateľovi. Predmetom zmluvy je aj záväzok Objednávateľa podľa podmienok dohodnutých v tejto zmluve od Zhotoviteľa takto riadne a včas zhotovené dielo prevziať a zaplatiť Zhotoviteľovi za jeho zhotovenie dohodnutú cenu.
	2. Zhotoviteľ sa na základe tejto zmluvy zaväzuje garantovať plnú funkčnosť diela, a v prípade, ak sa počas takejto zmluvnej garancie Zhotoviteľa zistí, že chýba akýkoľvek čiastkový komponent, programové vybavenie, prípadne licencia potrebná na riadne a funkčné prevádzkovanie diela podľa tejto zmluvy, Zhotoviteľ sa zaväzuje, že zabezpečí tieto chýbajúce časti potrebné na riadne a funkčné prevádzkovanie diela, a to bez akéhokoľvek nároku na navýšenie zmluvne dohodnutej ceny diela.
2. **Miesto a termín vykonania diela**
	1. Miesto realizácie zmluvného plnenia je:

Banskobystrický samosprávny kraj

Námestie SNP 23

974 01 Banská Bystrica

* 1. Zhotoviteľ sa v zmysle tejto Zmluvy zaväzuje na svoje náklady a na svoje nebezpečenstvo zhotoviť dielo v zmysle tejto zmluvy **najneskôr do 12 mesiacov** odo dňa nadobudnutia účinnosti tejto zmluvy, pričom však Zhotoviteľ môže dielo vykonať aj pred takto dojednaným časom.
	2. Zhotoviteľ nebude v omeškaní, ak záväzok na plnenia, alebo činnosti podľa tejto zmluvy nemohol riadne a včas splniť pre okolnosti, ktoré po uzavretí tejto zmluvy vznikli v dôsledku ním nepredvídateľných a neodvrátiteľných skutočností mimoriadnej povahy (vyššia moc, napr. povodeň, zemetrasenie, niečo, čo nemožno ovplyvniť; neprekonateľná prekážka, neodvratiteľná, neovplyvniteľná udalosť), alebo ak mu Objednávateľ neposkytneme potrebnú súčinnosť, potom sa lehoty pre plnenia, alebo činnosti Zhotoviteľa podľa tejto zmluvy predĺžia o dobu zodpovedajúcu dobe trvania takýchto okolností.
1. **Povinnosti Objednávateľa**
	1. Objednávateľ poskytne na požiadanie Zhotoviteľovi všetky informácie, ktoré má k dispozícii a sú potrebné na realizáciu diela, a Zhotoviteľ si ich objektívne nemôže zabezbečiť iným vhodným spôsobom.
	2. Objednávateľ sa zaväzuje, že pre riadne plnenie záväzkov Zhotoviteľa z tejto zmluvy a pre kontinuálny postup prác na diele poskytne Zhotoviteľovi nevyhnutne potrebnú súčinnosť na vykonanie diela podľa tejto zmluvy.
2. **Povinnosti Zhotoviteľa**
	1. Zhotoviteľ je povinný pri plnení tejto zmluvy postupovať na vysokej profesionálnej úrovni, so všetkou odbornou starostlivosťou, ktorú možno pri poctivom obchodnom styku a realizácii predmetu zmluvy od Zhotoviteľa požadovať a riadne a včas plniť všetky svoje povinnosti podľa zmluvy a dodržiavať počas zmluvného plnenia administratívne nariadenia Objednávateľa, ktoré nie sú v rozpore so zmluvou a ktoré podmieňujú priebeh a okolnosti zmluvného plnenia.
	2. Zhotoviteľ je povinný okamžite a bezodkladne informovať Objednávateľa o všetkých skutočnostiach, ktoré by mohli mať za následok omeškanie plnenia vyplývajúceho z tejto zmluvy.

* 1. Zhotoviteľ je povinný vykonať dielo prostredníctvom svojich odborných a kvalifikovaných zamestnancov v dohodnutom rozsahu a termínoch, príp. prostredníctvom tretích osôb, pričom Zhotoviteľ za tieto osoby zodpovedá tak, akoby dielo vykonával sám.
	2. Zhotoviteľ zaobchádza so všetkými vecami a informáciami, ktoré obdrží v súvislosti s plnením tejto zmluvy alebo, o ktorých sa dozvie pri plnení tejto zmluvy, ako s dôvernými a bez predchádzajúceho písomného súhlasu Objednávateľa nesmie takéto veci alebo informácie sprístupniť tretej osobe v zmysle ČLÁNKU 7 – Ochrana osobných údajov a mlčanlivosť.
	3. Zhotoviteľ sa zaväzuje a ručí za to, že dielo a všetky jeho súčasti (príslušná dokumentácia, softvér, informácie a podklady) vrátane nakladania s nimi sú bez akýchkoľvek právnych vád a sú zbavené práv tretích osôb, ktoré by v tejto súvislosti zakladali oprávnenie tretích osôb úspešne si uplatniť u Objednávateľa s tým spojené nároky. V prípade, ak sa toto tvrdenie Zhotoviteľa ukáže ako nepravdivé, Zhotoviteľ sa touto zmluvou zaväzuje refundovať všetky náklady Objednávateľa s tým spojené.
	4. Zhotoviteľ zabezpečí školenie na správne používanie Diela vrátane jeho všetkých funkcionalít pre vybraných zamestnancov Objednávateľa (administrátorov a správcov elektronického registratúrneho systému Objednávateľa) najneskôr ................, a to v rozsahu ...... hodín.

1. **Vzťahové dojednania a formy komunikácie**
	1. Zmluvné strany sa dohodli, že ich vzájomná komunikácia súvisiaca s predmetom tejto zmluvy si pre svoju záväznosť vyžaduje písomnú alebo elektronickú formu prostredníctvom doporučenej zásielky na adresy totožné s adresami zmluvných strán uvedenými v záhlaví zmluvy, pričom sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov pre účely takejto komunikácie.
	2. V prípade, ak si zmluvná strana neprevezme zásielku, zasielanú doporučenou poštou a uloženú na pošte, piaty deň od uloženia na pošte sa bude považovať za deň doručenia zásielky, aj keď sa adresát o obsahu uloženej zásielky nedozvedel. Pokiaľ nemožno zásielku doručiť adresátovi a zásielka nebola uložená na pošte, zásielka sa považuje za doručenú momentom jej vrátenia odosielateľovi. To neplatí, ak zásielka nebola riadne doručená z dôvodov na strane pošty alebo inej tretej strany.
	3. Každá správa, protokol, výkaz, súhlas, schválenie, rozhodnutie alebo iná dokumentácia, ktoré sa požaduje ako doklad o plnení predmetu zmluvy, sa vyhotovia, pokiaľ nie je stanovené inak, v písomnej forme.
	4. Objednávateľ pre účely tejto zmluvy určuje, že vzájomná písomná komunikácia súvisiaca s touto zmluvou na základe článku 6 bod 6.1 tejto zmluvy môže prebiehať aj elektronicky prostredníctvom e-mailov uvedených v záhladí tejto zmluvy.
	5. Pre elektronickú formu komunikácie prostredníctvom e-mailu sa zmluvné strany zaväzujú vzájomne písomne oznámiť zmenu svojej e-mailovej adresy uvedenej v záhlaví tejto zmluvy.
	6. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra; takéto doručenie je možné výlučne cez podateľňu, prípadne oficiálne určené miesto na spôsob preberania zásielok, a len v úradných alebo dispozičných hodinách oznámených si zmluvnými stranami navzájom alebo zverejnených verejne prístupným spôsobom.
	7. Pre obidve zmluvné strany je záväzná vzájomná komunikácia v slovenskom jazyku, keďže v zmysle určenia touto zmluvou sa akákoľvek dokumentácia suvisiaca s predmetom tejto zmluvy vyžaduje v slovenskom jazyku. Výnimku môžu tvoriť jedine nepovinne dokladané dokumenty s predhcádzajúcím suhlasom druhej zmluvnej strany, pokiaľ zmluvná strana nevyžiada ich autorizovaný preklad.
2. **Ochrana osobných údajov a mlčanlivosť**
	1. Zmluvné strany sa týmto zaväzujú, že budú dodržiavať záväzok mlčanlivosti na základe Nariadenia Európskeho parlamentu a Rady EÚ č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie GDPR“) a Zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
	2. Zmluvné strany sa zaväzujú, že budú zachovávať mlčanlivosť o všetkých poznatkoch a informáciách, ktoré si navzájom poskytli pri vzájomných rokovaniach o uzavretí tejto zmluvy ako aj o všetkých poznatkoch a informáciách, ktoré získajú v súvislosti s výkonom práv a povinnosti vyplývajúcich z tejto zmluvy; tento záväzok mlčanlivosti a utajenia sa nevzťahuje na prípady, ak zmluvná strana poskytne informácie, podklady alebo doklady súvisiace s touto zmluvou tretím osobám, ktoré jej poskytujú odborné služby a ktoré majú zákonom uloženú povinnosť mlčanlivosti (napr. advokátom v súvislosti s poskytovaním právnej pomoci, daňovým poradcom v súvislosti s poskytovaním daňového poradenstva) a ani na prípady, ak ide o všeobecne známe poznatky a informácie. Zmluvné strany sa zároveň zaväzujú, že nič z toho, čo sa v súvislosti s touto zmluvou dozvedeli alebo ešte len dozvedia, nepoužijú v rozpore so záujmami druhej zmluvnej strany. Od tejto povinnosti mlčanlivosti môže byť zmluvná strana oslobodená len v prípade, ak tak ustanovuje právny predpis alebo písomným vyhlásením druhej zmluvnej strany. Povinnosť zachovávať mlčanlivosť sa na Objednávateľa nevzťahuje v prípadoch, kedy je povinný plniť povinnosti vyplývajúce mu ako povinnej osobe zo zákona č. 211/2000 Z.z. o slobodnom prístupe k informáciám a o zmene a doplnení nie ktorých zákonov (zákon o slobode informácií) v znení neskorších predpisov, ktoré plní v oblasti zverejňovania a sprístupňovania informácií podľa uvedeného zákona. Zmluvná strana, ktorá poruší svoju povinnosť vyplývajúcu z tejto zmluvy, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť alebo ak sa preukáže, že len plnila svoje povinnosti, ktoré jej vyplývajú z osobitných právnych predpisov (napr.: zo zákona č. 211/2000 Z.z. ).
3. **Odovzdanie a prevzatie diela**
	1. Záväzok Zhotoviteľa zhotoviť dielo je splnený dňom odovzdania riadne zhotoveného diela bez vád a nedorobkov Objednávateľovi v lehote podľa článku 3 tejto zmluvy. Odovzdanie a prevzatie diela zmluvné strany potvrdia podpísaním Preberacieho protokolu, ktorý tvorí Prílohu č. 2 tejto zmluvy.
	2. Pred prevzatím diela je Objednávateľ oprávnený dielo otestovať. V prípade, ak Objednávateľ počas testovania zistí, že dielo obsahuje vady a nedorobky, Objednávateľ je oprávnený dielo neprevziať a zároveň spíše zoznam vád a nedorobkov a určí Zhotoviteľovi lehotu na ich odstránenie.
	3. Odovzdaním diela podľa článku 8 bod 8.1. tejto zmluvy sa dielo bude považovať za riadne vykonané a odovzdané Objednávateľovi.
	4. V prípade, že Objednávateľ bez oprávneného dôvodu v rozpore s touto zmluvou nepodpíše Preberací protokol vyhotovený podľa tejto zmluvy, považuje sa takýto preberací protokol za podpísaný a odovzdávané plnenie (dielo) za Objednávateľom akceptované dňom jeho riadneho predloženia na podpis Objednávateľovi.
	5. Ak sa počas odovzdávacieho testu vyskytnú vady diela, kontaktné osoby zmluvných strán, poverené jednať vo veciach zmluvných, vzájomne dojednajú primeranú lehotu na odstránenie vád. V takomto prípade Objednávateľ nie je povinný podpísať Preberací protokol a Zhotoviteľ nie je oprávenený fakturovať dodanie diela dokým tieto vady nebudú odstránené a dielo v zmysle tejto zmluvy riadne odovzdané a prebraté.
4. **Licenčné podmienky**

9.1. Zhotoviteľ záväzne vyhlasuje, že:

* 1. vykonáva všetky majetkové práva k dielu v neobmedzenom rozsahu,
	2. dielo netrpí žiadnymi právnymi vadami,
	3. autor alebo iný nositelia práv k dielu udelili súhlas so zásahom do svojich osobnostných práv v zmysle ustanovenia § 18 ods. 5 zákona č. 185/2015 Z. z. Autorský zákon v znení neskorších predpisov v rozsahu a v spôsobe, ktorý zaručuje riadne a bezvadné vykonanie Diela Zhotoviteľom a používanie Diela Objednávateľom podľa tejto zmluvy,
	4. dňom podpisu Preberacieho protokolu poskytuje Objednávateľovi nevýhradnú, prevoditeľnú, časovo a územne neobmedzenú licenciu na použitie Diela na účely, na ktoré bolo vytvorené a v súlade s touto zmluvou, a to bez akéhokoľvek dodatočného finančného nároku prevyšujúceho cenu diela dohodnutú v tejto zmluve.

V prípade, ak sa niektoré z vyššie uvedených vyhlásení Zhotoviteľa ukáže ako nepravdivé, Zhotoviteľ sa touto zmluvou zaväzuje refundovať všetky náklady Objednávateľa s tým spojené.

1. **Cena za dielo a platobné podmienky**
	1. Cena za Dielo je stanovená ako pevná a konečná vo výške .............. € bez DPH (slovom: ..............................). Výška DPH pri sadzbe 20% je ............ € (slovom ......................).

**Celková cena diela vrátene DPH podľa tejto zmluvy je ...................... € (slovom .......................... )** (ďalej len „**cena**“).

* 1. Cena za dielo je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov ako cena pevná. Cena platí pri dodržaní kvalitatívnych a dodacích podmienok, stanovených vo verejnom obstarávaní, v ponuke dodávateľa a podľa tejto zmluvy.
	2. V cene diela sú započítané všetky náklady Zhotoviteľa spojené s jeho dodaním, vrátane všetkých potrebných licencií na jeho pokojné užívanie.
	3. Objednávateľ sa zaväzuje, že cenu za vykonanie diela podľa tejto zmluvy uhradí na základe vystavenej faktúry so splatnosťou 30 dní od jej doručenia Objednávateľovi. Právo fakturovať cenu diela vzniká protokolárnym prevzatím riadne zhotoveného diela.
	4. Zhotoviteľ je oprávnený vystaviť faktúru a doručiť Objednávateľovi najneskôr do troch dní od prevzatia funkčného celku diela Objednávateľom.
	5. Faktúra bude uhradená bezhotovostným prevodom na bankový účet Zhotoviteľa uvedený v záhlaví tejto zmluvy, pričom sa za deň zaplatenia považuje deň odpísania peňažných prostriedkov z bankového účtu Objednávateľa v prospech bankového účtu Zhotoviteľa. Akúkoľvek zmenu bankového spojenia v priebehu zmluvného plnenia je Zhotoviteľ povinný bezodkladne oznámiť Objednávateľovi.
	6. Objednávateľ je oprávnený namietať vecnú ako aj formálnu správnosť fakturácie Zhotoviteľa v zmysle zabezpečenia zhody s požiadavkami na podmienky realizácie predmetu tejto zmlzuvy.
	7. Faktúra vystavená Zhotoviteľom musí spĺňať všetky náležitosti daňového dokladu v zmysle príslušných platných predpisov v Slovenskej republike, a to najmä:
* číslo faktúry;
* obchodné meno a sídlo, IČO, DIČ Zhotoviteľa;
* obchodné meno a sídlo, IČO, DIČ Objednávateľa;
* deň odoslania a deň splatnosti faktúry;
* číslo a názov zmluvy;
* názov finančného ústavu a číslo účtu Zhotoviteľa, na ktorý má byť platba poukázaná;
* výška ceny bez dane v EUR, sadzba dane, fakturovaná suma celkom vrátane DPH;
* podpis oprávnenej osoby.
	1. Objednávateľ je oprávnený vrátiť Zhotoviteľovi nesprávne vystavenú faktúru po formálnej stránke alebo v prípade nesprávneho fakturovania ceny, príp. nepripojenia potrebných dokladov ku faktúre. V takomto prípade začne nová lehota splatnosti plynúť dňom doručenia opravenej faktúry Objednávateľovi.
1. **Zmluvné pokuty a sankcie**
	1. V prípade omeškania so zhotovením diela podľa článku 3 bod 3.2. tejto zmluvy, prináleží Objednávateľovi zmluvná pokuta vo výške 0,05 % zo zmluvnej ceny diela za každý aj začatý deň omeškania Zhotoviteľa s odovzdaním diela, maximálne však do výšky 100% zmluvnej ceny diela. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
	2. Zhotoviteľ nebude v omeškaní, ak mu Objednávateľ neposkytne nevyhnutne potrebnú súčinnosť na vykonanie diela podľa tejto zmluvy v zmysle čl. 4 bod 4.2 zmluvy.
2. **Zodpovednosť za škody a záruka**
	1. Zhotoviteľ zodpovedá za to, že dielo bude zhotovené podľa tejto zmluvy, platných technických noriem a všeobecne záväzných právnych predpisov, a že počas záručnej doby bude mať vlastnosti dohodnuté v tejto zmluve. Zhotoviteľ sa zaväzuje poskytovať Objednávateľovi vo vzťahu k Dielu náležitú technickú podporu, aktualizáciu a systémovú údržbu Diela tak, aby Dielo bolo možné počas celej záručnej doby riadne a funkčne prevádzkovať.
	2. Zodpovednosť za vady sa nevzťahuje na vady vzniknuté z dôvodu nesprávneho používania diela alebo užívania v rozpore s pokynmi Zhotoviteľa.
	3. Zmluvné strany sa dohodli, že počas záručnej doby má Objednávateľ právo požadovať od Zhotoviteľa bezplatné odstránenie vady a Zhotoviteľ je povinný vady bezplatne odstrániť.
	4. Nárok na odstránenie vád musí byť uplatnený písomne resp. elektronickou komunikáciou na adresu Zhotoviteľa uvedenú v záhlaví tejto zmluvy, prípadne na iné adresy písomne oznámené Zhotoviteľom Objednávateľovi. Vady diela musia byť zrozumiteľne a dostatočne popísané.
	5. Zhotoviteľ sa zaväzuje, že v každom konkrétnom prípade riadne reklamovanú vadu odstráni spôsobom a v termíne určenom Objednávateľom.
	6. V prípade, ak Zhotoviteľ nezačne práce na odstránení vady diela alebo zmluvnú podporu v dobe určenej Objednávateľom, je Objednávateľ v prípade akútnosti odstránenia problému oprávnený zabezpečiť odstránenie vád treťou stranou, pričom sa tento stav bude považovať za porušenie zmluvného plnenia zo strany Zhotoviteľa a Objednávateľovi vzniká oprávnenosť refundácie vzniknutých nákladov a škôd takýmto porušením spôsobených.
	7. Záručná doba na dielo je **24 mesiacov** odo dňa riadneho odovzdania a prevzatia diela podľa tejto zmluvy.
	8. Okamihom riadneho prevzatia diela podľa tejto zmluvy (podpísaním Preberacieho protokolu) Objednávateľ zodpovedá za akúkoľvek škodu na diele spôsobenú neodborným zásahom do jeho diela (tzn. z dôvodu nesprávneho používania diela alebo užívania v rozpore s pokynmi Zhotoviteľa).
3. **Urovnanie sporov**
	1. Všetky spory, ktoré vzniknú z tejto zmluvy, vrátane sporov o jej platnosť, výklad alebo ukončenie sú zmluvné strany povinné prednostne riešiť vzájomnými zmierovacími rokovaniami a dohodami.
	2. V prípade sporu si zmluvné strany navzájom písomne oznámia svoje stanovisko k danému sporu a návrh riešenia, ktoré považujú za prijateľné. Ak to jedna zo zmluvných strán považuje sa užitočné a oznámi to písomne druhej strane, zmluvné strany sa stretnú a pokúsia sa daný spor urovnať.
	3. Ak sa urovnanie sporu nedosiahne v primeranej lehote od doručenia prvej žiadosti o mimosúdne urovnanie sporu, môže sa každá zmluvná strana obrátiť na príslušný súd v systéme súdnictva SR.
4. **Ukončenie zmluvného vzťahu**
	1. Od tejto zmluvy možno odstúpiť v prípadoch uvedených v tejto zmluve, resp. aj v prípadoch uvedených v príslušných právnych predpisoch, a to podľa podmienok uvedených v tejto zmluve, resp. v príslušných právnych predpisoch.
	2. Ak Zhotoviteľ bude v omeškaní s riadnym odovzdaním diela podľa článku 3 bod 3.2 tejto zmluvy a dielo nedodá Objednávateľovi ani v lehote na to dodatočne určenej, Objednávateľ môže odstúpiť od tejto zmluvy.
	3. Ak Objednávateľ bude v omeškaní s poskytnutím nevyhnute potrebnej súčinnosti podľa tejto zmluvy a túto súčinnosť neposkytne ani v dodatočnej lehote poskytnutej Zhotoviteľom v dĺžke najmenej 40 dní, Zhotoviteľ môže odstúpiť od tejto zmluvy.
	4. Ak Objednávateľ bude v omeškaní so zaplatením ceny diela fakturovanej Zhotoviteľom podľa tejto zmluvy o viac ako 60 dní a tento záväzok nesplní ani v dodatočnej lehote poskytnutej Zhotoviteľom v dĺžke najmenej 30 dní, Zhotoviteľ môže odstúpiť od tejto zmluvy.
5. **Osobitné ustanovenia**

15.1. Zhotoviteľ je oprávnený plniť predmet tejto zmluvy aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá zhotoviteľ objednávateľovi tak, ako keby plnil predmet zmluvy sám. Objednávateľ je oprávnený od tejto zmluvy odstúpiť, ak zistí, že zhotoviteľ zabezpečuje plnenie predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní (ďalej aj ako „ZVO“), čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 3 tejto zmluvy.

15.2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je zhotoviteľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak zhotoviteľ tento záväzok nedodrží, považuje sa to za závažné porušenie zmluvných podmienok a zhotoviteľ je povinný zaplatiť objednávateľovi zmluvnú pokutu vo výške 20% z celkovej hodnoty predmetu zmluvy podľa článku 10, bodu 10.1 tejto zmluvy

15.3. Zhotoviteľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

15.4. Objednávateľ je oprávnený odstúpiť od zmluvy aj v nasledujúcich prípadoch:

1. dňom právoplatného rozhodnutia registrujúceho orgánu o výmaze zhotoviteľa alebo niektorého subdodávateľa zhotoviteľa podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
2. dňom právoplatného rozhodnutia registrujúceho orgánu o  pokute uloženej zhotoviteľovi podľa § 13 ods. 2 zákona o registri partnerov verejného sektora,
3. ak je zhotoviteľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
4. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

15.5. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je zhotoviteľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto zmluva.

15.6. V prípade, že objednávateľ nevyužije právo odstúpiť od zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany zhotoviteľa vo výške 20% z celkovej hodnoty predmetu zmluvy podľa článku 10 bod 10.1 tejto zmluvy, počas prvých 24 mesiacov trvania zmluvného vzťahu.

1. **Záverečné ustanovenia**
	1. Neoddeliteľnou súčasťou tejto zmluvy sú jej prílohy:

Príloha č.1 - Opis diela, Technické parametre, špecifikácia

Príloha č.2 - Preberací protokol

Príloha č. 3 – Zoznam subdodávateľov

* 1. Okrem prípadov, kde táto zmluva alebo jej prílohy výslovne umožňujú inak, môžu byť zmeny a doplnky tejto zmluvy vykonané len formou písomných a riadne očíslovaných dodatkov, schválených a podpísaných oprávnenými zástupcami zmluvných strán.
	2. Táto zmluva vrátane všetkých jej príloh, predstavuje úplnú dohodu zmluvných strán o predmete tejto zmluvy a nahrádza všetky ústne i písomné dohody zmluvných strán, ktoré nie sú v tejto zmluve a jej prílohách.
	3. Pri riešení otázok neupravených touto zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
	4. Pokiaľ zhotoviteľ preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou (a to najmä v nadväznosti na § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
	5. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.
	6. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
	7. Zmluvné strany vyhlasujú, že si text tejto zmluvy riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu tejto zmluvy a na znak súhlasu ju podpísali.
	8. Zmluvné strany sa zaväzujú, že pri plnení záväzkov, ktoré im vyplývajú z tejto zmluvy sa budú rešpektovať, vynaložia všetko úsilie podľa svojich najlepších možností a schopností na dosiahnutie účelu tejto zmluvy, že poskytnú potrebnú súčinnosť druhej zmluvnej strane tejto zmluvy, a že nebudú vyvíjať také kroky a zdržia sa všetkých takých aktivít, ktoré by narušili ciele a zámery tejto zmluvy resp. inej zmluvy, ktorá bola alebo bude uzatvorená medzi zmluvnými stranami za účelom plnenia záväzkov zmluvných strán vyplývajúcich z tejto zmluvy.
	9. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
	10. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia zmluvy je jej podstatným porušením a zakladá právo Objednávateľa na odstúpenie od tejto zmluvy s právnymi účinkami ukončenia zmluvy *ex nunc*, a/alebo právo Objednávateľa požadovať od Zhotoviteľa zaplatenie zmluvnej pokuty vo výške odmeny Zhotoviteľa dohodnutej podľa článku 10 bod 10.1 tejto zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
	11. Táto zmluva sa uzatvára v 4 (štyroch) vyhotoveniach s platnosťou originálu, z ktorých každá zmluvná strana obdrží po 2 (dve) vyhotovenia.
	12. Táto zmluva je povinne zverejňovaná v zmysle § 5a zákona NR SR č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
	13. Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej prvého zverejnenia na webovom sídle niektorej zo zmluvných strán v zmysle § 47a zákona č. 40/1964 Zb. Občianskeho zákonníka v platnom znení a § 5a a 5b zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

V................................., dňa .......................... V Banskej Bystrici, dňa .........................

Za Zhotoviteľa: Za Objednávateľa:

...................................................................... ..............................................................................

 Ing. Ján Lunter, predseda

 Banskobystrického samosprávneho kraja

* 1. Opis diela
	2. Preberací protokol

**Preberací protokol**

|  |  |
| --- | --- |
| **Objednávateľ / Zhotoviteľ :** |  |
| **Kód projektu:** |  |
| **Projekt/zmluva:** | ZMLUVA O DIELO ................... |
| **Predmet prevzatia:**  |  |
| **Referenčná dokumentácia:** |  |
| **Miesto prevzatia:** |  | **Dátum:** |  |
| **Preberací tím:** | Za Objednávateľa :Za Zhotoviteľa : |
| **Vykonané testy:** |  |
| **Výsledky testov-závery:** |  |
| **Odovzdaná dokumentácia:** |  |

|  |
| --- |
| Zoznam odovzdávaného SW: |
| P.č. | Názov komponentu | Počet licencií | Licenčné číslo |
|  |  |  |  |
|  |  |  |  |

|  |
| --- |
| **Potvrdenie o akceptovaní:** |
|  |
| **Za** Z**hotoviteľa:** | **Za Objednávateľa:** |
| Meno | Podpis | Dátum | Meno | Podpis | Dátum |
|  |  |  |  |  |  |

Príloha č. 3 Zoznam subdodávateľov